Kivonat Jászberény Város Önkormányzata Képviselő-testületének 2012. január 11-én megtartott ülésének jegyzőkönyvéből

***Jászberény Város Önkormányzata Képviselő-testületének***

***10/2012. (I. 11.) Kt. határozata***

***üres házi gyermekorvosi körzet helyettesítésben történő ellátására vonatkozó szerződés megkötéséről***

1. Jászberény Város Önkormányzatának Képviselő-testülete (a továbbiakban: Képviselő-testület) a helyi önkormányzatokról szóló, 1990. évi LXV. törvény 8. § (4) bekezdésében, valamint az egészségügyről szóló 1997. évi CLIV. törvény 152. § (1) bekezdésében foglalt feladatkörében eljárva – figyelemmel a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 7. § (1) bekezdésére – hozzájárul ahhoz, hogy a jelenleg üres V. számú házi gyermekorvosi körzetben 2012. február 1-től 2013. január 31-ig terjedő határozott időre Dr. Ragó Edit és Dr. Szőnyi József – mint állandó helyettesek személyesen lássák el a házi gyermekorvosi, valamint az iskola- és ifjúság-egészségügyi feladatokat.
2. A Képviselő-testület felhatalmazza Jászberény Város Polgármesterét és Jászberény Város Jegyzőjét a helyettesítésre vonatkozó feladat-ellátási szerződés megkötésére és aláírására.

***Felelős:*** Dr. Szabó Tamás polgármester *(kizárólag az egészségügyi ellátási szerződés aláírása vonatkozásában)*

Dr. Gottdiener Lajos jegyző

Dr. Pap Magdolna PH Humán és Önkormányzati Igazgatási Iroda vezetője

***Határidő****:* azonnal

1. A Képviselő-testület felhatalmazza Jászberény Város Polgármesterét az Országos

Egészségbiztosítási Pénztárral kötött finanszírozási szerződés módosításának aláírására.

***Felelős:*** Dr. Szabó Tamás polgármester *(kizárólag a finanszírozási szerződés aláírása vonatkozásában)*

Dr. Pap Magdolna PH Humán és Önkormányzati Igazgatási Iroda vezetője

***Határidő****:* az Országos Egészségbiztosítási Pénztár által meghatározott

1. A Képviselő-testület a helyettesítő gyermekorvost megillető, az Országos

Egészségbiztosítási Pénztár által biztosított finanszírozás összegét havonta bruttó 130.000.- Ft támogatással egészíti ki, melynek fedezetét az önkormányzat tárgyévi költségvetési rendeletében biztosítja.

***Felelős:*** Kiss József PH Közgazdasági Iroda vezetője

***Határidő****:* 2012. évi költségvetés tervezése

**Erről:**

1/ Dr. Ragó Edit

2/ Dr. Szőnyi József

3/ Jász-Nagykun-Szolnok Megyei Kormányhivatal

4/ Jász-Nagykun-Szolnok Megyei Kormányhivatal Népegészségügyi Szakigazgatási Szerve

Jászberényi Kistérségi Népegészségügyi Intézete

5/ Országos Egészségbiztosítási Pénztár

6/ PH Humán és Önkormányzati Igazgatási Iroda

8/ Humán Erőforrás Bizottság,

9/ Pénzügyi, Gazdasági és Tulajdonosi Bizottság,

10/ Képviselő-testület valamennyi tagja **értesül.**

**Dr. Szabó Tamás sk. Dr. Gottdiener Lajos sk.**

**polgármester jegyző**

Kivonat hiteléül:

Jászberény, 2012. január 12.

(Dr. Bessenyei Lilla)

irodavezető